text: Brandstifter fængslet
  05 august 2010 kl. 12.17
  En 29-årig mand fra Sønderborg-området er blevet varetægtsfængslet i fire uger for at stå bag seks påsatte brande i Sønderborg natten til tirsdag.
  Politiet sigter manden for at have sat ild til blandt andet en kælder, en bil og en container.
  Desuden omfatter sigtelsen flere indbrud og butikstyverier, som manden har begået i løbet af de seneste to måneder, oplyser vicepolitikommissær Svend Erik Lassen, lokalpolitiet i Sønderborg.
  